Egy vállalat udvarán egyetlen sorban vannak az elszállításra várakozó üres ládák. Három különböző típusú láda van, jelölje ezeket ***A***, ***B*** és ***C***. Minden láda egyik oldalán nyitott kocka alakú. Az ***A***-típusú láda a legnagyobb és a ***C***-típusú a legkisebb. Tehát minden ***C***-típusú láda belerakható ***A***-típusú és ***B***-típusú ládába, minden ***B***-típusú bele­rakható ***A***-típusúba és ***A***-típusúba belerakható ***B***-típusú, majd ebbe egy ***C***-típusú. Az a cél, hogy a ládákat úgy pakoljuk össze, hogy a lehető legkevesebb összepakolt láda le­gyen. A pakolást olyan robot végzi, amely a ládasor felett tud mozogni mindkét irány­ban, de ládát csak balról jobbra mozogva tud szállítani.

Írj programot (PAKOL.PAS, PAKOL.C), amely megadja, hogy legkevesebb hány ládába lehet összepakolni a ládasort!

A PAKOL.BE szöveges állomány első sorában a ládák N (1≤N≤10000) száma van. A második sor pontosan N karaktert tartalmaz (szóközök nélkül), a ládasor leírását. Minden karakter vagy 'A', vagy 'B' vagy 'C'.

A PAKOL.KI szöveges állomány első és egyetlen sorába azt a legkisebb K számot kell írni, amelyre a bemeneti ládasor összepakolható K ládába!

Példa:

PAKOL.BE PAKOL.KI

10 6  
 ABACACBCCA