Egy rendezvényre vendégek érkeznek. Ismerjük mindenkinek az érkezési és távozási időpontját. A szervező megbízott egy fényképészt, hogy a résztvevőkről csoportképeket készítsen. A fényképész minél hamarabb szeretne végezni, ezért amint jelen van legalább ***K*** vendég, akkor közülük pontosan ***K*** vendéget lefényképez egy csoportképen, azaz csak abban dönthet, hogy adott időpontban kiket fényképez le. Egy időpontban csak egy fényképet tud készíteni, és minden vendég legfeljebb 1 képen szerepelhet. A vendégek már az érkezési időpontjukban lefényképezhetők és az utolsó lehetőség a lefényképezésükre a távozási időpontjuk.

Készíts programot (fenykep.pas, fenykep.c, …), amely megadja, hogy maximum hány fényképet tud készíteni a fényképész, és megadja, hogy az egyes képeken kik lesznek!

A fenykep.be szöveges állomány első sora két egész számot tartalmaz, az első szám a vendégek száma (***1≤N≤100000***), a második szám a ***K*** értéke (***1≤K≤100***). A következő ***N*** sor mindegyikében egy-egy vendég érkezési és távozási időpontja (***1≤Ei<Ti≤10000***) van, érkezési időpont szerint nemcsökkenő sorrendben. A vendégeket az ***1,…,N*** számokkal azonosítjuk.

A fenykep.ki szöveges állomány első sorába a fényképezések maximális ***F*** számát kell írni! A következő ***F*** sor mindegyike pontosan ***K*** különböző egész számot tartalmazzon egy-egy szóközzel elválasztva, azon vendégek sorszámait, akit az adott időpontban a csoportképen lesznek. Több megoldás esetén bármelyik megadható.

Példa:

fenykep.be fenykep.ki

8 3 2  
1 5 2 1 3  
2 3 5 6 4  
2 9  
3 9  
3 4  
3 5  
4 6  
5 7

