Adott a számegyenesen N darab zárt intervallum a kezdő és a végpontjával, amelyek egész számok. Ki kell választani a lehető legkevesebb intervallumot úgy, hogy bármely [K, V] in­tervallumhoz legyen olyan kiválasztott [A, B] intervallum, amely tartalmazza [K, V] legalább egy pontját. Tehát van olyan X egész szám, hogy K≤X≤V és A≤X≤B.

## Feladat

Írj programot (INTER.PAS, INTER.C, INTER.CPP), amely kiszámítja, hogy legkevesebb hány intervallumot kell kiválasztani úgy, hogy minden intervallum legalább egy pontját tartal­mazza egy kiválasztott intervallum!

## Bemenet

Az INTER.BE szöveges állomány első sorában az intervallumok száma van (***0<N≤10000***). A következő ***N*** sor mindegyike két egész számot tartalmaz egy szóközzel elválasztva, egy intervallum kezdő- és végpontját ***(1≤K≤V≤10000)***.

## Kimenet

Az INTER.KI szöveges állomány első sorába a kiválasztott intervallumok ***M*** számát kell írni! Az állomány további ***M*** sora rendre egy-egy kiválasztott intervallum kezdő és végpontját tartalmazza egy szóközzel elválasztva!

Példa bemenet és kimenet

INTER.BE INTER.KI

6 1  
1 3 1 4  
2 4  
1 4  
3 5  
3 6  
4 7

