Egy sokemeletes házban szokatlan módon üzemeltetik a liftet. A lift az első szintről indul és mindig felmegy a legfelső szintre, majd visszatér az első szintre. Menet közben megáll minden olyan szinten, amelyik uticélja valamelyik liftben tartózkodó utasnak. Hasonlóan, olyan szinten is megáll, ahonnan utazni szándékozik valaki az aktuális irányban, feltéve, hogy még befér a liftbe (figyelembe véve az adott szinten kiszállókat).

Készíts programot (LIFT.PAS vagy LIFT.C), amely kiszámítja, hogy legkevesebb hány menet (1 menet = egyszer felmegy, majd lejön) szükséges ahhoz, hogy minden várakozó embert elszállítson a lift!

A LIFT.BE bemeneti állomány első sorában két szám van, az épület szintjeinek száma (2≤***N***≤500) és a lift kapacitása (1≤***K***≤20). A további ***N*** sor tar­talmazza az egyes szinteken várakozó emberek adatait. Az állomány i-edik sorában azoknak a szinteknek a sorszáma van felsorolva, ahová az i-1–edik szintről utazni akar­nak. Minden sorban legfeljebb 500 szám lehet, tetszőleges sorrendben, a felsorolást egy 0 szám zárja.

A LIFT.KI állomány egyetlen sort tartalmazzon, a legkevesebb menetek számát, amely az emberek elszállításához szükséges!

Példa:

LIFT.BE LIFT.KI

6 2 3  
2 3 2 0  
1 3 0  
1 2 0  
2 5 0  
3 6 2 0  
1 2 3 0