Mekk Elek ezermester népszerű vállalkozó, sokan keresik fel megrendelésekkel. Minden munkája pontosan egy napig tart. Minden megrendelés határidős, és amit elvál­lal, határidőre el is végzi. A mester a következő évre beérkezett megrendelések közül a lehető legtöbbet akarja elvállalni, de egyszerre csak egy munkán tud dolgozni.

Írj programot (UTEMEZ.PAS, UTEMEZ.C vagy UTEMEZ.CPP néven) a követke­ző évi megrendelések egy lehető legnagyobb elemszámú részhalmazának a kiválasztá­sára és ütemezésére annak érdekében, hogy a mester a lehető legtöbb munkát határidőre el tudjon végezni. A programnak egy ilyen ütemezést kell eredményül adnia.

Az UTEMEZ.BE állomány első sora a megrendelések számát (1≤N≤10000) tar­talmazza. A következő N sor mindegyikében egy-egy H pozitív egész szám, az adott megrendelés határideje áll (1≤H≤365).

Az UTEMEZ.KI állomány első sorában a kiválasztott munkák M száma legyen! A következő M sor mindegyikébe két számot kell írni egy-egy szóközzel elválasztva! Az első szám a kiválasztott munka száma legyen, a második pedig annak a napnak a sor­száma, amelyiken az adott munkát el kell végezni! Ha több megoldás is van, közülük egy tetszőlegeset kell kiírni az állományba!

Példa:

UTEMEZ.BE UTEMEZ.KI

6 5  
3 5 1  
2 1 3  
7 2 2  
4 4 4  
2 3 7  
1

Megjegyzés: 5 1 helyett pl. a 6 1, 3 7 helyett a 3 5 vagy a 3 6 válasz is jó.