Az olimpiai lángot egy kiindulási városból a cél városba kell eljuttatni. A két város távolsága ***K*** kilométer. A szervezők meghirdették, hogy olyan futók jelentkezését várják, akik pontosan ***H*** kilométert futnak az olimpiai lánggal. Sok futó jelentkezett, mindegyik megadta, hogy hányadik kilométertől vállalja a futást. A szervezők ki akarják választani a jelentkezők közül a lehető legkevesebb futót, akik végigviszik a lángot. Ha egy futó az ***x*** kilométertől fut, akkor minden olyan futó át tudja venni tőle a lángot, aki olyan ***z*** kilométertől vállalja a futást, hogy ***z ≤ x+H.***

Írj programot (lang.pas, …), amely kiszámítja, hogy legkevesebb hány futó kell ahhoz, hogy a láng eljusson a cél városig!

A lang.be szöveges állomány első sorában a két város ***(10≤K≤10000)*** távolsága, a jelentkezett futók száma ***(2≤N≤30000)*** és a lefutandó ***H*** kilométer ***(1≤H≤100)*** van. A további ***N*** sor mindegyikében egy egész szám van ***(0≤x≤K)*** ami azt jelenti, hogy egy futó az ***x***-edik kilométertől vállalja a láng továbbítását. Feltételezhetjük, hogy a láng eljuttatható a cél városig a jelentkezett futókkal.

A lang.ki szöveges állomány első sorába a láng célba juttatásához minimálisan szükséges futók ***M*** számát kell írni! A második sor pontosan ***M*** számot tartalmazzon (egy-egy szóközzel elválasztva), azon futók sorszámait, akik teljesítik a feladatot! Tehát a felsorolásban a ***j***-edik futó a ***j+1***-edik futónak adja át a lángot. Több megoldás esetén bármelyik megadható.

Példa:

lang.be lang.ki

30 7 10 4  
17 4 7 1 2  
24  
13  
0  
5  
19  
7

