Egy rendezvényre sok vendéget hívtak meg. Minden vendég előre megadta, hogy mikor érkezik, és mikor távozik. A rendezők fényképeken akarják megörökíteni a résztvevőket. A rendezőknek két betartandó kikötése van:

1. Minden képen pontosan két vendég legyen rajta.

2. Minden vendég legfeljebb egy képen szerepelhet.

Természetesen két vendég csak akkor szerepelhet azonos képen, ha van olyan ***F*** időpont, amikor mindketten jelen vannak. Egy vendég akkor és csak akkor van jelen az ***F*** időpontban, ha az ***E*** érkezési és ***T*** távozási idejére teljesül, hogy ***E ≤ F***, és ***F*** < ***T***.

Készíts programot (parok.pas, parok.c, …), amely kiszámítja, hogy legjobb esetben hány fénykép készülhet, és megadja, hogy mely párok szerepeljenek egy képen!

A parok.be szöveges állomány első sorában egy egész szám van, a vendégek száma (***1≤N≤30000***). A további ***N*** sor mindegyikében két egész szám van egy szóközzel elválasztva; egy vendég ***E*** érkezési es ***T*** távozási ideje (***1≤E<T<20000***).

A parok.ki szöveges állomány első sorába a lehetséges legtöbb készíthető fényképek ***M*** számát kell írni! A további ***M*** sor mindegyikébe egy számpárt kell írni, egy szóközzel elválasztva, azon két vendég sorszámát (tetszőleges sorrendben), akik egy képen szerepelnek! Több megoldás esetén bármelyik megadható.

Példa:

parok.be parok.be

8 3  
1 3 3 1  
2 5 5 2  
2 3 6 7  
8 10  
2 4  
4 7  
5 8  
7 8

