Egy kultúrháznak két nagy előadóterme van, A és B. Egy napon sok előadást szeretnének tartani a két teremben. Az igazgató begyűjtötte az igényeket, azt, hogy ki mettől-meddig akar előadást tartani. Természetesen egy teremben egyszerre csak egy előadás tartható. Ha egy előadás az T időpontban ér véget, akkor a következő előadás legkorábban a T+1 időpontban kezdődhet.

Készíts programot (*RENDEZ.PAS,* *RENDEZ.C, ...*), amely kiszámítja a legtöbb előadás számát, amelyek megtarthatók a két teremben! A programod adjon is meg egy beosztást a két teremre, amellyel elérhető, hogy a lehető legtöbb előadás legyen megtartva!

A *RENDEZ.BE* szöveges állomány első sorában az igényelt előadások száma van (1≤N≤1000). A további N sor mindegyike két egész számot tartalmaz (egy szóközzel elvá­lasztva), egy igényelt előadás K kezdő időpontját és B befejezési időpontját (1≤K<B≤720).

A *RENDEZ.KI* szöveges állomány első sorába két egész számot kell írni (egy szóközzel elválasztva)! Az első szám az A terembe beosztott előadások U száma, a második pedig a B terembe beosztott előadások V száma legyen! A második sor azon előadások sorszámát tartal­mazza (egy-egy szóközzel elválasztva), amelyeket ebben a sorrendben az A teremben tarta­nak! A harmadik sor azon előadások sorszámát tartalmazza (egy-egy szóközzel elválasztva), amelyeket ebben a sorrendben az B teremben tartanak! Több megoldás esetén bármelyik meg­adható.

Példa:

*RENDEZ*.BE *RENDEZ*.KI

10 3 4   
3 8 5 8 6  
9 20 4 9 10 7  
13 25  
2 5  
2 4  
13 22  
22 30  
6 10  
7 9  
10 20

