Egy iskola több napig tartó rendezvényén a tanulók folyamatos ügyeletet tartanak. A rendezvény kezdete az ***1***., vége az ***N***-edik időegység. Minden tanuló megad egy ügyeleti idő-intervallumot (egy ***a b*** számpárt), amikor vállalná az ügyeletet. Az ügyeleti beosz­tást úgy kell elkészíteni, hogy az egymást váltó tanulók át tudják adni egymásnak a szolgálatot, azaz ha az ***A*** tanulót (***a1 a2*** intervallum) a ***B*** tanuló (***b1 b2*** intervallum) kö­veti a szolgálatban, akkor ***b1≤a2*** teljesüljön.

Írj programot (STRAZSA.PAS), amely kiszámítja, hogy minimálisan hány tanuló­val lehet a kapuügyeletet megoldani a rendezvény teljes idejére a fent leírt feltételnek megfelelően!

A STRAZSA.BE állomány első sora a rendezvény időtartamát (N időegység) tar­talmazza (***1≤N≤10000***). Az állomány ezt követő minden sorában egy ***a b*** számpár van, egy szóközzel elválasztva (***1≤a≤b≤N***): egy tanuló által vállalt ügyeleti idő-intervallum. A bemeneti állomány utolsó sora a ***0 0*** számpárt tartalmazza.

A STRAZSA.KI állományba egyetlen számot kell írni: a lehető legkevesebb tanulót igénylő beosztásban alkalmazott tanulók számát. Ha a feladatnak nincs megoldása (azaz nem lehet a rendezvény teljes időtartamára a jelentkezésekből megfelelő beosztást kiala­kítani), akkor az állományba ***0***-t kell írni.

Példa:

STRAZSA.BE STRAZSA.KI

10 3  
1 4  
2 3  
3 7  
2 5  
4 9  
5 10  
0 0

