Adott ***N*** pozitív egész szám. Keresünk olyan zárt intervallumokat, hogy minden megadott szám benne legyen valamelyik intervallumban, és minden intervallumba legalább két szám essen és az intervallumok összhossza a lehető legkisebb legyen. Egy ***[a,b]*** intervallum hossza a ***b-a*** érték.

Készíts programot (szamok.pas , szamok.c, …), amely megadja a legkisebb összhosszú lefedő intervallumokat!

A szamok.be szöveges állomány első sorában egy egész szám van, a lefedendő számok száma (***1<N≤100000***). A második sor pontosan ***N*** pozitív egész számot tartalmaz (egy-egy szóközzel elválasztva), a lefedendő számokat. A számok nem nagyobbak, mint ***2000000***.

A szamok.ki szöveges állomány első sorába a lefedő intervallumok összhosszát kell írni! A következő sorok mindegyikébe egy lefedő intervallum kezdő és végpontját kell írni egy szóközzel elválasztva, kezdőpontjuk szerint növekvő sorrendben! Több megoldás esetén bármelyik megadható.

Példa:

szamok.be szamok.ki



7 9  
3 1 4 11 7 9 15 1 4  
 7 9  
 11 15