A Rendőrség szemtanúkat keres egy rendezvényen történt gyanús események kivizsgálá­sához. A rendezvény szervezői feljegyezték minden vendégről, hogy mikor érkezett és mikor távozott. A Rendőrség ki akar választani a lehető legkevesebb számú vendéget úgy, hogy minden gyanús esemény időpontjához legyen olyan kiválasztott vendég, aki jelen volt az ese­mény időpontjában. Ha egy gyanús esemény az ***X*** időpontban történt, akkor az olyan vendég, aki az ***E*** időpontban érkezett és a ***T*** időpontban távozott szemtanúja volt az eseménynek, ha ***E≤X≤T.***

Készíts programot (*RKERES.PAS*, *RKERES.C*, …), amely megadja, hogy minimálisan hány vendéget kell kiválasztania a Rendőrségnek, hogy minden gyanús esemény időpontjához legyen olyan kiválasztott vendég, aki jelen volt az esemény időpontjában!

A *RKERES.BE* szöveges állomány első sorában a vendégek ***(1≤M≤1000)*** és a gyanús események ***(1≤N≤300)*** száma van, egy-egy szóközzel elválasztva. A következő ***M*** sor mindegyikében egy-egy vendég ***E*** érkezési és ***T*** távozási időpontja van ***(1≤E<T≤20000)***, érkezési idejük szerint monoton nemcsökkenő sorrendben. Az utolsó sor ***N*** pozitív egész számot tartalmaz egy-egy szóközzel elválasztva, a gyanús események időpontjait mono­ton növekvő sorrendben.

Az *RKERES.KI* szöveges állomány első sorába a kiválasztandó vendégek ***K*** minimális számát kell írni! A második sorba kell kiírni a kiválasztott vendégek sorszámát egy-egy szó­közzel elválasztva (tetszőleges sorrendben)! Ha nincs megoldás, akkor az első sorba a ***0*** szá­mot kell írni! Több megoldás esetén bármelyik megadható.

Példa:

*RKERES*.BE *RKERES*.KI



5 4 2  
1 3 1 4  
2 5  
2 8  
3 10  
4 9  
2 5 7 10