A TV-készülékeden egyszerre N televízió-csatornát foghatsz. A szilveszteri műsort mindegyik adó igyekszik jó filmekkel kitölteni. Előfordulhat, hogy nem tudod mind megnézni. Készíts programot, amely az alábbi szempontok szerint válogatja ki a filme­ket:

* A lehető legtöbb filmet szeretnéd megnézni.
* Csak teljes filmeket nézel meg (azaz ha akár egyetlen percet elmulasztasz egy filmből, akkor azt már nem nézed meg).
* Egyszerre csak egy filmet nézhetsz a TV-készülékeden.

A számodra érdekes filmeket (amelyek közül a program válogat) a TVx.BE állo­mányban tároljuk. Az állomány soronként egy film leírását tartalmazza, a soron belül az adatokat egy-egy szóköz választja el. A film leírása a következő elemekből áll:

adó sorszáma, kezdési idő (óra, perc), befejezési idő (óra, perc)

Az állomány sorairól semmiféle rendezettség nem tehető fel.

Példa:

1 18 0 22 0  
 1 6 0 10 0 1:

3 8 0 10 0  
 3 14 0 18 0 3:

2 12 0 20 0 2:

Készíts programot az alábbi funkciók végrehajtására:

~~A. Az összes film kiírása a TVx.KIA állományba és a képernyőre TV-csatornák, s ezen belül kezdési idő szerinti sorrendben!~~

|  |  |
| --- | --- |
| ~~A fenti példa esetén:~~ | ~~1 6 0 10 0 1 18 0 22 0 2 12 0 20 0 3 8 0 10 0 3 14 0 18 0~~ |

B. A lehető legtöbb film adatai felsorolása (a TVx.KIB állományban és a képernyőn) kezdési idő szerinti sorrendben, amit megnézhetsz. Ha több megoldás is van, akkor azt kell megadni, amelynek az összideje a legnagyobb! (Törekedj arra, hogy a program e része optimális futási idejű legyen!)

|  |  |
| --- | --- |
| A fenti példa esetén: | 1 6 0 10 0 3 14 0 18 0 1 18 0 22 0 |

C. A lehető legtöbb film adatai felsorolása (a TVx.KIC állományban és a képernyőn) kezdési idő szerinti sorrendben, amit megnézhetsz vagy felvehetsz videóra, ha van egy videomagnód, amelyre a nézett filmmel párhuzamosan felvehetsz egy másik csatornán sugárzott filmet.

Egy-egy film adatait követően írd ki a TV szót, ha azonnal megnézed a filmet, illetve a VIDEO szót, ha felveszed későbbi megnézés céljából!

|  |  |
| --- | --- |
| A fenti példa esetén: | 1 6 0 10 0 TV 3 8 0 10 0 VIDEO 2 12 0 20 0 VIDEO 3 14 0 18 0 TV 1 18 0 22 0 TV |

D. A lehető legtöbb film adatai felsorolása (a TVx.KID állományban és a képernyőn) kezdési idő szerinti sorrendben, amit megnézhetsz, vagy felveheted videóra, ha van egy videomagnód, amelyre a nézett filmmel párhuzamosan felvehetsz egy másik csatornán sugárzott filmet, de csak egyetlen tetszőleges hosszúságú filmet vehetsz fel, s az újabb film felvétele előtt a korábban felvettet meg kell nézned. Éjfélig (24 óra 0 percig) az utolsó videokazettára felvett filmet is meg kell nézned.

Egy-egy film adatait követően írd ki a TV szót, ha azonnal megnézed a filmet, a VI­DEOFELVÉTEL szót, ha felveszed későbbi megnézés céljából, illetve a VIDEOLE­JÁTSZÁS szót, ha a kazettán levő filmet nézed (az előtte levő számok ilyenkor a le­játszás időpontjait jelentik)!

|  |  |
| --- | --- |
| A fenti példa esetén: | 1 6 0 10 0 TV 3 8 0 10 0 VIDEOFELVÉTEL 3 10 0 12 0 VIDEOLEJÁTSZÁS 3 14 0 18 0 TV 1 18 0 22 0 TV |