Iskolád alapításának évfordulóján nagyszabású ünnepséget szervez. Egy napra sok eseményt tervez. Kiderült, hogy lesznek események, amelyek részben egy időben zajla­nak. Ezért meg kell határozni, hogy legkevesebb hány termet kell előkészíteni ahhoz, hogy minden esemény számára legyen terem foglalva, és természetesen az események ne ütközzenek. Minden betervezett eseménynek ismerjük a kezdési és befejezési idő­pontját, amit percben adtak meg. Ha egy esemény az A perctől a B percig tart, akkor ugyanabba a terembe beosztott bármely másik esemény vagy A-nál korábban véget ér, vagy B-nél később kezdődhet.

Készíts programot (TEREM.PAS vagy TEREM.C), amely kiszámítja, hogy legke­vesebb hány terem kell ahhoz, hogy minden betervezett eseményt meg lehessen tartani, továbbá megad egy lehetséges terembeosztást.

A TEREM.BE állomány első sorában az események száma van (1N1000). A következő N sor mindegyikében két egész szám, A és B van egy szóközzel elválasztva. Az A szám egy esemény kezdő, a B pedig ugyanezen esemény befejező időpontja (1AB1440).

A TEREM.KI állomány első sorába az összes esemény beosztásához szükséges leg­kevesebb terem T számát kell írni! A következő T sorban kell megadni a termek beosz­tását! Egy sorba azon események sorszámát kell írni egy-egy szóközzel elválasztva, amelyek ugyanazon teremben lesznek megtartva (a különböző sorokban lévők pedig mind külön teremben)!

Példa:

TEREM.BE TEREM.KI

8 4  
1100 1200 1 2 4 8  
500 520 3 5  
510 570 6  
600 630 7  
630 700  
700 800  
600 800  
650 700

