Adott N darab program, amelyeket egy processzoron kellene végrehajtani. Ismerjük mindegyik program végrehajtásához szükséges időt és a határidejét, ameddig a program végrehajtását be kell fejezni. Kiválasztandó a programoknak egy olyan legnagyobb elemszámú részhalmaza, amelyek végrehajtását lehet úgy ütemezni, hogy minden kivá­lasztott program végrehajtása befejeződjék a határidejéig.

Írj programot (UTEMEZ.PAS, UTEMEZ.C vagy UTEMEZ.CPP néven), amely meghatározza a programok egy lehető legnagyobb elemszámú részhalmazát úgy, hogy az összes kiválasztott program végrehajtását lehet úgy ütemezni, hogy minden kiválasz­tott program végrehajtása befejeződjék a határidejéig. A program adjon is meg egy al­kalmas ütemezést!

Az UTEMEZ.BE állomány első sora a programok számát (1≤N≤10000) tartal­mazza. A következő N sor mindegyike két pozitív egész számot tartalmaz, egy program V végrehajtási idejét, illetve H határidejét (1≤V≤H≤10000).

Az UTEMEZ.KI állomány első sorában a kiválasztott programok M száma legyen! A második sorba M számot, a kiválasztott programok sorszámát kell írni egy-egy szó­közzel elválasztva, olyan sorrendben, amely megfelel egy határidőket betartó ütemezés­nek! Programok egy p1, …, pM felsorolása határidőt betartó ütemezés, ha minden i-re (1≤i≤M) az első i program végrehajtási idejének összege nem nagyobb a pi program határidejénél. Ha több megoldás is van, közülük egy tetszőlegeset kell kiírni.

Példa:

UTEMEZ.BE UTEMEZ.KI

6 3  
4 4 2 5 3  
3 8  
3 10  
4 9  
2 9  
4 11