Egy népszerű zenekar a következő évre vonatkozó fellépéseit tervezi. Sok meghívása van fellépésre, ezek közül kell a zenekarnak választani, hogy melyeket fogadja el. Minden fellépés pontosan egy napot foglal el. Minden beérkezett meghívási igény egy (***e, u***) számpárral adott, ami azt jelenti, hogy az igénylő azt szeretné, hogy a zenekar olyan ***k*** sorszámú napon tartson nála koncertet, hogy ***e≤k≤u***. A zene­karnak az a célja, hogy a lehető legtöbb fellépése legyen.

Készíts programot (*ZENEKAR.PAS* vagy *ZENEKAR.C*), amely kiszámítja, hogy mely meghívásokat fogadja el, hogy a következő évben a lehető legtöbb fellépése legyen, és a prog­ramod adjon is meg egy beosztást!

A *ZENEKAR.BE* állomány első sorában a meghívások száma (***1≤N≤1000***) van. A következő ***N*** sor mindegyike egy (e,u) szá­mpárt tartalmaz egy szóközzel elválasztva(***1≤e≤u≤365***).

A *ZENEKAR.KI* szöveges állomány első sora egy egész számot tartalmazzon, a vállalha­tó legtöbb fellépések ***M*** számát! A következő ***M*** sor mindegyike két egész számot tartalmaz­zon, egy szóközzel elválasztva! Az első szám egy elfogadott meghívás sorszáma legyen, a második pedig annak a napnak a sorszáma, amelyik napon teljesíti a zenekar a fellépést! (Több megoldás esetén bármelyik megadható.)

Példa:



ZENEKAR.BE ZENEKAR.KI

6 5  
2 4 4 1  
1 4 2 2  
3 5 3 3  
1 3 5 4  
3 5 6 5  
2 5